CELEX: 62009CN0497
Language: hu
Date: 2009-12-03 00:00:00
Title: C-497/09. sz. ügy: A Bundesfinanzhof (Németország) által 2009. december 3-án benyújtott előzetes döntéshozatal iránti kérelem — Finanzamt Burgdorf kontra Manfred Bog

13.3.2010   
            
            
               HU
            
            
               Az Európai Unió Hivatalos Lapja
            
            
               C 63/21
            
         A Bundesfinanzhof (Németország) által 2009. december 3-án benyújtott előzetes döntéshozatal iránti kérelem — Finanzamt Burgdorf kontra Manfred Bog
   (C-497/09. sz. ügy)
   2010/C 63/34
   Az eljárás nyelve: német
   
      A kérdést előterjesztő bíróság
   
   
      Bundesfinanzhof
   
   
      Az alapeljárás felei
   
   
      Felperes: Finanzamt Burgdorf.
   
      Alperes: Manfred Bog.
   
      Az előzetes döntéshozatalra előterjesztett kérdések
   
   
               1.
            
            
               A tagállamok forgalmi adóra vonatkozó jogszabályainak összehangolásáról szóló, 1977. május 17-i 77/388/EGK hatodik tanácsi irányelv (1) 5. cikke értelmében vett termékértékesítésről van-e szó akkor, ha azonnali fogyasztásra szánt ételeket árusítanak?
            
         
               2.
            
            
               Attól függ-e az 1. kérdésre adandó válasz, hogy nyújtanak-e járulékos szolgáltatási elemeket (étkezésre szolgáló berendezési tárgyak rendelkezésre bocsátása)?
            
         
               3.
            
            
               Az 1. kérdésre adandó igenlő válasz esetén: úgy kell-e értelmezni a tagállamok forgalmi adóra vonatkozó jogszabályainak összehangolásáról szóló, 1977. május 17-i 77/388/EGK hatodik tanácsi irányelv H. mellékletének 1. kategóriája szerinti „élelmiszerek” fogalmat, hogy az csak a jellemzően az élelmiszerkereskedelemben árusított „elvitelre szánt” ételeket öleli fel, vagy az magában foglalja a főzés, sütés révén vagy más módon azonnali fogyasztásra készített ételeket is?
            
         
      (1)  HL L. 145., 1. o., magyar nyelvű különkiadás 9. fejezet, 1. kötet, 23. o.